CELEX: 22004D0095
Language: fi
Date: 2004-07-09 00:00:00
Title: ETA:n sekakomitean päätös N:o 95/2004 tehty 9 päivänä heinäkuuta 2004, ETA-sopimuksen liitteen I (Eläinlääkintä- ja kasvinsuojeluasiat) muuttamisesta

23.12.2004   
            
            
               FI
            
            
               Euroopan unionin virallinen lehti
            
            
               L 376/14
            
         
      ETA:N SEKAKOMITEAN PÄÄTÖS
   
   
      N:O 95/2004
   
   tehty 9 päivänä heinäkuuta 2004,
   ETA-sopimuksen liitteen I (Eläinlääkintä- ja kasvinsuojeluasiat) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite I muutettiin 8 päivänä kesäkuuta 2004 tehdyllä ETA: n sekakomitean päätöksellä N:o 69/2004 (1).
            
         
               (2)
            
            
               Neuvoston direktiiviä 64/433/ETY koskevan poikkeuksen myöntämisestä Ruotsille ja tuoreen lihan leikkaamisessa noudatettavista vastaavista terveysvaatimuksista 22 päivänä toukokuuta 2003 tehty komission päätös 2003/380/EY (2) olisi otettava osaksi sopimusta.
            
         
               (3)
            
            
               Tiettyjen vaihtoehtoisten menetelmien hyväksymisestä Suomeen ja Ruotsiin vietävän lihan mikrobiologista testausta varten 24 päivänä kesäkuuta 2003 tehty komission päätös 2003/470/EY (3) olisi otettava osaksi sopimusta.
            
         
               (4)
            
            
               Neuvoston direktiivin 92/118/ETY muuttamisesta ihmisravinnoksi tarkoitettua kollageenia koskevien vaatimusten osalta ja päätöksen 2003/42/EY kumoamisesta 29 päivänä syyskuuta 2003 tehty komission päätös 2003/721/EY (4) olisi otettava osaksi sopimusta.
            
         
               (5)
            
            
               Tiettyjen hormonaalista tai tyrostaattista vaikutusta omaavien aineiden ja beta-agonistien käytön kieltämisestä kotieläintuotannossa annetun neuvoston direktiivin 96/22/EY muuttamisesta 22 päivänä syyskuuta 2003 annettu Euroopan parlamentin ja neuvoston direktiivi 2003/74/EY (5) olisi otettava osaksi sopimusta.
            
         
               (6)
            
            
               Tätä päätöstä ei sovelleta Islantiin eikä Liechtensteiniin,
            
         ON PÄÄTTÄNYT SEURAAVAA:
   1 Artikla
   Muutetaan sopimuksen liitteessä I oleva I luku tämän päätöksen liitteessä esitetyn mukaisesti.
   2 Artikla
   Direktiivin 2003/74/EY ja päätösten 2003/380/EY, 2003/470/EY ja 2003/721/EY norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 Artikla
   Tämä päätös tulee voimaan 10 päivänä heinäkuuta 2004, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6).
   4 Artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 9 päivänä heinäkuuta 2004.
      
         
            ETA:n sekakomitean puolesta
         
         
            Puheenjohtaja
         
         Kjartan JÓHANNSSON
         
      
   
   
      (1)  EUVL L 349, 25.11.2004, s. 23.
   
      (2)  EUVL L 131, 28.5.2003, s. 18.
   
      (3)  EUVL L 157, 26.6.2003, s. 66.
   
      (4)  EUVL L 260, 11.10.2003, s. 21.
   
      (5)  EUVL L 262, 14.10.2003, s. 17.
   
      (6)  Valtiosäännön asettamista vaatimuksista ei ole ilmoitettu.
   
      LIITE
      ETA:n sekakomitean päätökseen N:o 95/2004
      Muutetaan sopimuksen liitteessä I oleva I luku seuraavasti:
      
                  1)
               
               Lisätään 6.2. osan 44 kohdan (komission päätös 2002/616/EY) jälkeen kohdat seuraavasti:
                     
                                 ”45.
                              
                              
                                 
                                    32003 D 0380: Komission päätös 2003/380/EY, tehty 22 päivänä toukokuuta 2003, neuvoston direktiiviä 64/433/ETY koskevan poikkeuksen myöntämisestä Ruotsille ja tuoreen lihan leikkaamisessa noudatettavista vastaavista terveysvaatimuksista (EUVL L 131, 28.5.2003, s. 18).
                              
                           
                                 46.
                              
                              
                                 
                                    32003 D 0470: Komission päätös 2003/470/EY, tehty 24 päivänä kesäkuuta 2003, tiettyjen vaihtoehtoisten menetelmien hyväksymisestä Suomeen ja Ruotsiin vietävän lihan mikrobiologista testausta varten (EUVL L 157, 26.6.2003, s. 66).
                                 Tätä sopimusta sovellettaessa päätöksen säännöksiä koskee seuraava mukautus:
                                 Tämän päätöksen säännöksiä sovelletaan Norjaan suuntautuviin lähetyksiin.”
                              
                           
               
            
                  2)
               
               
                  Lisätään 7.1. osan 1 kohtaan (neuvoston direktiivi 96/22/EY) seuraava:
                  ”, sellaisena kuin se on muutettuna seuraavalla:
                  
                              —
                           
                           
                              
                                 32003 L 0074: Euroopan parlamentin ja neuvoston direktiivi 2003/74/EY, annettu 22 päivänä syyskuuta 2003 (EUVL L 262, 14.10.2003, s. 17).”
                           
                        
            
                  3)
               
               Lisätään 5.1. osan 7 kohtaan (neuvoston direktiivi 92/118/ETY), 6.1. osan 15 kohtaan (neuvoston direktiivi 92/118/ETY) ja 8.1. osan 16 kohtaan (neuvoston direktiivi 92/118/ETY) luetelmakohta seuraavasti:
                     
                                 ”—
                              
                              
                                 
                                    32003 D 0721: komission päätös 2003/721/EY, tehty 29 päivänä syyskuuta 2003 (EUVL L 260, 11.10.2003, s. 21).”
                              
                           
               
            
                  4)
               
               
                  Poistetaan 6.1. osan 15 kohdasta (neuvoston direktiivi 92/118/ETY) kymmenes luetelmakohta (komission päätös 2003/42/EY) ja 8.1. osan 16 kohdasta (neuvoston direktiivi 92/118/ETY) kolmastoista luetelmakohta (komission päätös 2003/42/EY).